ทั้งนี้ บางกรณี ดิจิตอลไลฟ์สตูดิโออาจออกอากาศสดจากหอพักของสมาชิก เช่น ในช่วงการประท้วงในประเทศไทย พ.ศ. 2563–2564 หรือ อาจออกอากาศสดในรูปแบบทางไกลจากบ้านของสมาชิกแต่ละคน เช่น ในช่วงการระบาดทั่วของไวรัสโคโรนาในประเทศไทย ทั้งการระบาดระลอกแรกในเดือนเมษายน-กรกฎาคม พ.ศ. 2563 และการระบาดระลอกสองและระลอกปัจจุบัน ในช่วงเดือนมกราคม และเดือนเมษายน พ.ศ. 2564